На основу члана 136. став 6. Закона о рударству и геолошким истраживањима („Службени гласник РС”, број 88/11) и члана 42. став 1. Закона о Влади („Службени гласник РС”, бр. 55/05, 71/05-исправка, 101/07, 65/08, 16/11, 68/12-УС, 72/12, 7/14-УС и 44/14),

Влада доноси

У Р Е Д Б У

О ВИСИНИ НАКНАДЕ ЗА КОРИШЋЕЊЕ НЕМЕТАЛИЧНИХ СИРОВИНА ЗА ДОБИЈАЊЕ ГРАЂЕВИНСКОГ МАТЕРИЈАЛА ЗА 2016. ГОДИНУ

Члан 1.

Овом уредбом утврђује се висина накнаде за коришћење неметаличних сировина за добијање грађевинског материјала за 2016. годину.

Члан 2.

Неметаличне минералне сировине за добијање грађевинског материјала у смислу ове уредбе су:

1. техничко - грађевински камен - седиментне и метаморфне стене: кречњак,доломит, доломитисани кречњак, мермерисани кречњак, мермерисани доломит, мермер;
2. техничко - грађевински камен - магматске стене: гранит, гранодиорит, трахит, дацит, андезит, андезит - базалт, базалт, дијабаз, амфиболит, габро;
3. архитектонско - грађевински камен: гранит, гранодиорит, базалт, мермер, кречњачка бреча, мермерна бреча, травертин, бигар - сига, мермерни оникс, кречњак;
4. глине и сировине за опекарску и керамичку индустрију: керамичка глина, опекарска глина, лес, ватростална глина, каолинитисани гранит, фелдспат;
5. сировине за цементну индустрију и индустрију креча: лапорац, лапоровити кречњак, кречњак, гипс, све врсте туфова;
6. калцијум - карбонатна сировина као пунило за индустрију боја и лакова, фасадних и термоизолационих материјала и у другим индустријским гранама: мермер, калцит, доломит, доломитисани кречњак, мермерисани кречњак, кречњак;
7. кварцни песак и пешчар, грађевински песак и шљунак;
8. сировине за ватросталну индустрију: магнезит.

Члан 3.

За коришћење неметаличних минералних сировина за добијање грађевинског материјала, из члана 2. ове уредбе, накнада се утврђује у динарском износу по тони ископане минералне сировине, и то за:

1) Техничко - грађевински камен - седиментне и метаморфне стене:

(1) кречњак 23 динара;

(2) доломит 23 динара;

(3) доломитисани кречњак 23 динара;

1. мермерисани кречњак 23 динара;
2. мермерисани доломит 23 динара;
3. мермер 23 динара.

2) Техничко - грађевински камен - магматске стене:

1. гранит 33 динара;
2. гранодиорит 33 динара;
3. трахит 33 динара;
4. дацит 33 динара;
5. андезит 33 динара;
6. андезит - базалт 33 динара;
7. базалт 33 динара;
8. дијабаз 33 динара;
9. амфиболит 33 динара;
10. габро 33 динара.

3) Архитектонско - грађевински камен:

(1) гранит 56 динара;

(2) гранодиорит 56 динара;

(3) базалт 53 динара;

1. мермер 56 динара;
2. кречњачка бреча 56 динара;
3. мермерна бреча 56 динара;
4. травертин 56 динара;
5. бигар - сига 56 динара;
6. мермерни оникс 56 динара;

(10) кречњак 50 динара.

4) Глине и сировине за опекарску и керамичку индустрију:

(1) керамичка глина 27 динара;

1. опекарска глина 16 динара;
2. лес 16 динара;
3. ватростална глина 22 динара;
4. каолинитисани гранит 27 динара;
5. фелдспат 27 динара.

5) Сировине за цементну индустрију и индустрију креча:

(1) лапорац 33 динара;

(2) лапоровити кречњак 23 динара;

(3) кречњак 23 динара

(4) гипс 22 динара;

(5) све врсте туфова 22 динара.

6) Калцијум - карбонатна сировина као пунило за индустрију боја и лакова, фасадних и термоизолационих материјала и у другим индустријским гранама:

1. мермер 56 динара;
2. калцит 56 динара;
3. доломит 56 динара;
4. доломитисани кречњак 56 динара;
5. мермерисани кречњак 56 динара;
6. кречњак 56 динара.

7) Кварцни песак и пешчар, грађевински песак и шљунак:

1. кварцни песак 27 динара;
2. грађевински песак 19 динара;
3. грађевински шљунак 19 динара;
4. кварцни пешчар 22 динара.

8) Сировине за ватросталну индустрију:

1. магнезит 56 динара.

Члан 4.

Ова уредба ступа на снагу наредног дана од дана објављивања у „Службеном гласнику Републике Србије”, а примењује се од 1. јануара 2016. године.

05 Број:

У Београду

В Л А Д А

ПРЕДСЕДНИК

**О Б Р А З Л О Ж Е Њ Е**

1. **Правни основ за доношење уредбе**

Правни основ за доношење Уредбе садржан је у одредбама члана 136. став 6. Закона о рударству и геолошким истраживањима („Службени гласник РС”, број 88/11) којим је одређено да висину накнаде у динарском износу одређеном по тони ископане минералне сировине, за неметаличне сировине за добијање грађевинског материјала одређује Влада, и у члану 42. став 1. Закона о Влади („Службени гласник РС”, бр. 55/05, 71/05-исправка, 101/07, 65/08, 16/11, 68/12-УС, 72/12, 7/14-УС и 44/14), по коме Влада уредбом подробније разрађује однос уређен законом, у складу са сврхом и циљем закона.

1. **Разлози за доношење**

Разлози за доношење ове уредбе састоје су у чињеници да је код одређивања накнаде за коришћење минералних сировина за добијање грађевинског материјала, као минералних сировина које се даље прерађују (лапорац, кречњак, глина, песак, шљунак, техничко-грађевински и архитектонско-грађевински камен и др), потребно утврдити висину накнаде за коришћење минералне сировине према врсти минералне сировине узевши у обзир употребу минералних сировина, тако да висину накнаде у динарском износу одређеном по тони ископане минералне сировине, за неметаличне сировине за добијање грађевинског материјала, одређује Влада у последњем кварталу текуће године за наредну годину, према врсти сировине за добијање грађевинског материјала.

1. **Објашњење основних правних института и појединачних решења**

Одредбама члана 1. Уредбе у складу са чланом 136. став 6. Закона о рударству и геолошким истраживањима („Службени гласник РС”, бр. 88/11) одређено је се да Уредбом утврђује висина накнаде за коришћење неметаличних сировина за добијање грађевинског материјала за 2016. годину.

Минералне сировине за добијање грађевинских материјала у члану 2. Уредбе разврстане у напред наведене групе на основу карактеристичних петрографских, минералошких, хемијских, физичко-механичких и технолошких особина, које им одређују (омогућавају) и одговарајуће подручје примене у различитим гранама привредне делатности (путоградњи, високоградњи, производњи цемента, креча, ватросталних, керамичких и опекарских материјала, као и пунила и многим индустријским гранама).

У члану 3. предлога Уредбе одређени су динарски износи накнаде за 2016. годину, а такође је и проширена могућност коришћења и начин употребе минералних сировина. Примена у пракси је показала могућност више намена коришћења сваке појединачне минералне сировине и то: као карбонатне сировине у индустрији креча, гуме, и стакларској и ливачкој индустрији и уједно као техничко-грађевинске сировине за израду коловозних застора, горњих носећих слојева, цемент-бетонских мешавина, туцаника, зидања у нискоградњи и високоградњи и др. Из наведених разлога треба додати и обухватити и оне минералне сировине и начин употребе и њихово коришћење које се јавља и примењује у пракси, а на тај начин ће створити основ за плаћање и утврђивање висине накнаде по тони ископане минералне сировине.

Инфлација мерена индексом раста потрошачких цена у овом извештајном периоду износила је свега 1,4%. Потрошачке цене у септембру 2015. године, у поређењу са истим месецом претходне године, повећане су 1,4%.

С обзиром да је ниво инфлације био низак, указује се да би усклађивање висине накнаде за коришћење неметаличних сировина за добијање грађевинског материјала у 2016. години са висином накнаде у 2015. години укључујући и овај параметар било незнатно.

Узимајући у обзир: да се целокупна привредна активност у 2015. години одвијала у отежаним условима пословања, неликвидност привредних друштава који су обвезници плаћања накнаде за коришћење минералних сировина који се баве производњом и прерадом минералних сировина, као и неликвидност путарске и грађевинске индустрије која управо користи минералне сировине за добијање грађевинског материјала оцењено је да повећање висине накнаде не би допринело позитивном амбијенту опоравка привреде.

С обзиром да се у 2016. години очекује благ привредни опоравак и пораст главних обележја макроекономских кретања као и агрегатне тражње, то се предлаже да за 2016. годину висина накнаде по тони ископане сировине остане на истом нивоу као и у 2015. години.

**IV. Процена финансијских средстава потребних за спровођење уредбе**

За спровођење ове уредбе није потребно обезбедити средства у буџету Републике Србије.

Средства остварена у складу са чланом 136. Закона о рударству и геолошким истраживаљима од накнаде за коришћење минералних сировина и геотермалних ресурса, у висини од 60% приход су буџета Републике Србије, а у висини од 40% приход су буџета јединице локалне самоуправе на чијој територији се врши експлоатација.

Када се експлоатација врши на територији аутономне покрајине, средства остварена у складу са чланом 136. овог закона од накнаде за коришћење минералних сировина и геотермалних ресурса, у висини од 50% приход су буџета Републике Србије, у висини од 40% приход су буџета јединице локалне самоуправе на чијој се територији врши експлоатација, у висини од 10% су приход буџета аутономне покрајине.

**V.  Разлози због којих се предлаже да акт ступи на снагу пре осмог дана од дана објављивања**

С обзиром да висину накнаде одређује Влада у последњем кварталу текуће године за наредну годину, то ради реализације прихода од накнаде за коришћење неметаличних сировина за добијање грађевинског материјала за 2016. годину, потребно је да акт ступи на снагу пре осмог дана од дана објављивања.